ᱰᱮᱨᱟ ᱜᱟᱡᱤ ᱠᱷᱟᱱ

ᱰᱮᱨᱟ ᱜᱟᱡᱤ ᱠᱷᱟᱱ (ᱩᱨᱫᱩ: ), ᱠᱟᱹᱴᱤᱡ ᱠᱟᱛᱷᱟ ᱞᱮᱠᱟᱛᱮ ᱰᱤ. ᱡᱤ. ᱠᱷᱟᱱ, ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱒᱐᱒᱓ ᱫᱷᱟᱹᱨᱤᱡ ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱒᱓ ᱟᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱥᱤᱸᱫᱷᱩ ᱜᱟᱰᱟ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱰᱮᱨᱟ ᱜᱟᱡᱤ ᱠᱷᱟᱱ ᱦᱚᱱᱚᱛ ᱟᱨ ᱰᱮᱨᱟ ᱜᱟᱡᱤ ᱠᱷᱟᱱ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱟᱜᱟᱢ
ᱛᱷᱟᱯᱚᱱ
ᱰᱮᱨᱟ ᱜᱟᱡᱤ ᱠᱷᱟᱱ ᱨᱮᱱᱟᱜ ᱧᱩᱛᱩᱢ ᱫᱚ ᱦᱟᱡᱤ ᱠᱷᱟᱱ ᱢᱤᱨᱟᱱᱤ ᱭᱤᱡ ᱦᱚᱯᱚᱱ ᱫᱳᱫᱟᱭ ᱥᱚᱨᱫᱟᱨ ᱜᱟᱡᱤ ᱠᱷᱟᱱ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱑᱕ ᱥᱟᱭᱟᱱᱟᱜ ᱥᱮᱨᱢᱟ ᱢᱩᱪᱟᱹᱫ ᱨᱮ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱᱟ, ᱡᱚᱠᱷᱚᱱ ᱫᱚᱥᱟᱨ ᱞᱚᱝᱜᱟ ᱥᱩᱞᱛᱟᱱ ᱥᱟᱦ ᱦᱩᱥᱮᱱ ᱫᱚ ᱱᱚᱶᱟ ᱴᱚᱴᱷᱟ ᱨᱮ ᱵᱟᱞᱩᱪ ᱟᱹᱫᱤᱵᱟᱹᱥᱤ ᱠᱚ ᱵᱟᱥᱟ ᱞᱟᱹᱜᱤᱫ ᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱑᱕ ᱥᱟᱭᱟᱱᱟᱜ ᱥᱮᱨᱢᱟ ᱨᱮ ᱯᱩᱜᱚᱞ ᱨᱤᱱᱤᱡ ᱫᱟᱲᱮᱭᱟᱱ ᱵᱷᱟᱴᱤ ᱨᱟᱡᱽᱯᱩᱛ ᱨᱟᱡᱟ ᱨᱟᱣ ᱠᱮᱞᱟᱱ ᱫᱚ ᱰᱮᱨᱟ ᱜᱟᱡᱤ ᱠᱷᱟᱱ ᱨᱮ ᱡᱟᱨᱯᱟ ᱠᱟᱛᱮ ᱵᱟᱞᱩᱪ ᱠᱚᱭ ᱦᱟᱨᱟᱣ ᱠᱮᱫ ᱠᱚᱣᱟ ᱾ ᱰᱮᱨᱟ ᱜᱟᱡᱤ ᱠᱷᱟᱱ ᱴᱚᱴᱷᱟ ᱫᱚ ᱑᱖ ᱟᱨ ᱑᱘ ᱥᱟᱭ ᱥᱮᱨᱢᱟ ᱨᱮ ᱢᱩᱜᱚᱞ ᱥᱟᱢᱨᱟᱡᱽ ᱨᱮᱱᱟᱜ ᱢᱩᱞᱛᱟᱱ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾

᱑᱙ ᱥᱟᱭ ᱥᱮᱨᱢᱟ ᱫᱷᱟᱹᱨᱤᱡ ᱢᱤᱨᱟᱱᱤᱥ ᱨᱤᱱ ᱜᱮᱞᱢᱚᱬᱮ ᱜᱚᱴᱟᱝ ᱯᱤᱲᱦᱤ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱠᱚ ᱨᱟᱡᱽ ᱞᱮᱫᱼᱟ ᱾ ᱑᱙ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ, ᱡᱟᱢᱟᱱ ᱠᱷᱟᱱ ᱫᱚ ᱠᱟᱵᱩᱞ ᱨᱮᱱᱟᱜ ᱰᱮᱨᱟ ᱜᱟᱡᱤ ᱠᱷᱟᱱ ᱨᱤᱱᱤᱡ ᱨᱟᱡᱟ ᱠᱟᱱᱟᱭ ᱾ ᱑᱘᱑᱙ ᱥᱮᱨᱢᱟ ᱨᱮ ᱨᱚᱬᱡᱤᱛ ᱥᱤᱝ ᱟᱜ ᱡᱮᱱᱮᱨᱟᱞ ᱠᱩᱥᱟᱞ ᱥᱤᱝ ᱟᱜ ᱠᱩᱢᱟᱱ ᱛᱮ ᱢᱩᱞᱛᱟᱱ ᱠᱷᱚᱱ ᱥᱤᱠᱷ ᱯᱷᱟᱹᱫᱽ ᱦᱚᱛᱮᱛᱮ ᱱᱚᱣᱟ ᱴᱚᱴᱷᱟ ᱨᱮ ᱡᱟᱨᱯᱟ ᱦᱮᱡ ᱮᱱᱟ ᱟᱨ ᱱᱚᱣᱟ ᱞᱮᱠᱟᱛᱮ ᱰᱮᱨᱟ ᱜᱟᱡᱤ ᱠᱷᱟᱱ ᱫᱚ ᱥᱤᱠᱷ ᱟᱜ ᱥᱟᱥᱚᱱ ᱨᱮ ᱦᱮᱡ ᱮᱱᱟ ᱾

ᱯᱷᱩᱨᱜᱟᱹᱞ ᱛᱟᱭᱚᱢ
ᱯᱟᱠᱤᱥᱛᱟᱱ ᱞᱟᱲᱟᱣᱱᱟ ᱨᱮᱱᱟᱜ ᱥᱟᱯᱲᱟᱣ ᱛᱟᱭᱚᱢ, ᱑᱙᱔᱗ ᱥᱟᱞ ᱨᱮ ᱯᱟᱠᱤᱥᱛᱟᱱ ᱫᱚ ᱯᱷᱩᱨᱜᱟᱹᱞ ᱮ ᱧᱟᱢ ᱞᱮᱫᱼᱟ, ᱟᱭᱢᱟ ᱦᱤᱱᱫᱩ ᱟᱨ ᱥᱤᱠᱷ ᱫᱚ ᱥᱤᱧᱚᱛ ᱠᱚ ᱪᱟᱞᱟᱣ ᱮᱱᱟ, ᱟᱨ ᱥᱤᱧᱚᱛ ᱠᱷᱚᱱ ᱟᱭᱢᱟ ᱢᱩᱥᱞᱤᱢ ᱫᱚ ᱰᱮᱨᱟ ᱜᱟᱡᱤ ᱠᱷᱟᱱ ᱦᱚᱱᱚᱛ ᱨᱮ ᱠᱚ ᱵᱟᱥᱟ ᱮᱱᱟ ᱾ ᱰᱮᱨᱟ ᱜᱟᱡᱤ ᱠᱷᱟᱱ ᱨᱤᱱ ᱟᱭᱢᱟ ᱦᱤᱱᱫᱩ ᱟᱨ ᱥᱤᱠᱷ ᱫᱚ ᱫᱤᱞᱞᱤ ᱨᱮᱠᱚ ᱵᱟᱥᱟ ᱞᱮᱱᱟ ᱟᱨ ᱰᱮᱨᱟ ᱤᱥᱢᱟᱭᱤᱞ ᱠᱷᱟᱱ ᱨᱤᱱ ᱦᱮᱡ ᱟᱠᱟᱱ ᱠᱚ ᱥᱟᱶ ᱛᱮ ᱰᱮᱨᱟᱣᱟᱞ ᱱᱚᱜᱚᱨ ᱠᱚ ᱛᱷᱟᱯᱚᱱ ᱠᱮᱫᱟ ᱾

ᱚᱛᱱᱚᱜ ᱟᱨ ᱦᱚᱭ ᱦᱤᱥᱤᱫ
ᱰᱮᱨᱟ ᱜᱟᱡᱤ ᱠᱷᱟᱱ ᱫᱚ ᱓᱐'᱐᱓" ᱠᱚᱧᱮ ᱟᱨ ᱗᱐'᱓᱘" ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱡᱚᱛᱚ ᱦᱚᱭ ᱦᱤᱥᱤᱫ ᱫᱚ ᱟᱫᱷᱟ ᱨᱚᱦᱚᱲ ᱜᱮᱭᱟ ᱾ ᱨᱮᱭᱟᱲ ᱫᱚ ᱞᱮᱵᱽᱲᱮᱡ ᱟᱨ ᱨᱚᱦᱚᱲ ᱜᱮᱭᱟ, ᱢᱮᱱᱠᱷᱟᱱ ᱥᱤᱛᱩᱝ ᱨᱮ ᱫᱚ ᱟᱹᱰᱤ ᱞᱚᱞᱚ ᱟᱨ ᱡᱟᱹᱯᱩᱫ ᱛᱟᱦᱮᱱᱟ ᱾

ᱱᱟᱜᱟᱨᱤᱭᱟᱹ ᱪᱟᱪᱞᱟᱣ
ᱰᱮᱨᱟ ᱜᱟᱡᱤ ᱠᱷᱟᱱ ᱱᱚᱜᱚᱨ ᱱᱤᱜᱟᱢ ᱫᱚ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱗ ᱜᱚᱴᱟᱝ ᱛᱟᱞᱢᱟ ᱯᱚᱨᱤᱥᱚᱫᱽ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱰᱮᱨᱟ ᱜᱟᱡᱤ ᱠᱷᱟᱱ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱟᱨ ᱰᱮᱨᱟ ᱜᱟᱡᱤ ᱠᱷᱟᱱ ᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱨᱮᱱᱟᱜ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾

ᱥᱟᱜᱟᱲᱚᱢ

ᱩᱰᱟᱹᱱ ᱰᱟᱹᱦᱤ
ᱰᱮᱨᱟ ᱜᱟᱡᱤ ᱠᱷᱟᱱ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱚᱦᱚᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱵᱟᱱᱟᱨ ᱜᱮ ᱥᱮᱱᱚᱜᱼᱟ ᱾

ᱱᱳᱴᱥ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱰᱮᱨᱟ ᱜᱟᱡᱤ ᱠᱷᱟᱱ ᱦᱚᱱᱚᱛ
ᱛᱷᱚᱠ:ᱯᱟᱠᱤᱥᱛᱟᱱ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱰᱮᱨᱟ ᱜᱟᱡᱤ ᱠᱷᱟᱱ ᱦᱚᱱᱚᱛ ᱨᱮ ᱦᱚᱲ ᱛᱟᱦᱮᱱ ᱴᱷᱟᱶ ᱠᱚ
ᱛᱷᱚᱠ:ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮ ᱦᱚᱲ ᱛᱟᱦᱮᱱ ᱴᱷᱟᱶ ᱠᱚ